Dehlia Victoria Umunna bụ Klinikalụ Prọfesọ nke Iwu na osote daịrektọ nke Instituutu na-ahụ maka iwu mpụ (CJI) n'ụlọakwụkwọ iwu nke Harvard. Prọfesọ Umunna bụ ọkachamara ama ama n’obodo na iwu mpụ, ịgbachitere ndị e boro ebubo mpụ na tiori, mkpochi ọtụtụ mmadụ, yana esemokwu agbụrụ. A mụrụ Umunna na Lọndọn, Ịnglandị, na 1973 site na nna onye Naịjirịa na nne Siera Lionu, o toro na Naịjirịa. O nwere ụmụ nne nwoke abụọ. Umunna natara nzere bachalọ ya na Kọmunikeshọn site na Mahadum nke Steeti Kalifonia , dị na San Bernardino, n'afọ 1995. O nwetara nzere JD ya n'ụlọakwụkwọ iwu nke Mahadum George Washington n'afọ 1998, ebe e nyere ya onyinye J.B Shapiro maka Mmasị Ọha, yana nzere mastas na Nchịkọta Ọhaneze site n'ụlọakwụkwọ Harvard Kennedy n'afọ 2011. Mgbe Umunna gụsịrị akwụkwọ n'ụlọ akwụkwọ iwu, Umunna sonyeere ndị ọrụ na-agbachitere ọha na eze nke distrikt nke Kolumbia, ebe ọ nọchitere anya ọtụtụ narị ndị na-eto eto na ndị okenye ihe na-esiri ike.